Memorkunveno por la 100-a datreveno de naskiĝo de ĉina veterana esperantisto Laŭlum (Li Shijun) (Foto el El Popola Ĉinio)
#000000
Memorkunveno por la 100-a datreveno de naskiĝo de ĉina veterana esperantisto Laŭlum (Li Shijun) okazis sabate en la Ĉina Internacia Komunika Grupo (ĈIKG) kaj pli ol 80 homoj partoprenis en la evento fizike kaj virtuale. En la kunveno debutis la libroj Kurso pri la Traduka Arto de Esperanto kaj Promeno tra l'Esperanta Literaturo de Laŭlum, eldonitaj de la eldonejo Sinolingua.
#000001
Laŭlum naskiĝis en vilaĝo de norda Ĉinio en 1923 kaj esperantistiĝis en la jaro 1940. Post la fondiĝo de la nova Ĉinio li eklaboris por Ĉina Esperanto-Ligo kaj la gazeto El Popola Ĉinio, kies vicĉefredaktoro li estis ĝis emeritiĝo. Krome li laboris ankaŭ kiel vicĉefredaktoro de Ĉina Esperanto-Eldonejo kaj de La Mondo, la organo de ĈEL. Post emeritiĝo en la komenco de la 90-aj jaroj, li daŭrigis la aferon per sia diligenteco kaj abundego da fruktoj por Esperantaj traduko, verkado kaj instruado. La 10-an de novembro 2012 Laŭlum forpasis 89-jara.
#000002